als_Latn dik_Latn sag_Latn
Ministri i Jashtëm Enver Hoxhaj gjatë vizitës së tij në Beograd, ka dhënë një intervistë për gaztën serbe Danas, ku ndër të tjera ka folur edhe për temën e “Shqipërisë së Madhe” e riaktualizuar pas ndeshjes futbollistike Serbi-Shqipëri. Hoxhaj me këtë rast, ka thënë se është e vërtetë që shqiptarët kanë dëshirë që të jetojnë në një mjedis të përbashkët, por ai është Bashkimi Evropian.
Hoxhaj i pyetur për projektin e Shqipërisë së Madhe, i cili është bërë temë e pashmangshme, sidomos në Beograd, ka thënë se ai beson që shqiptarët, si edhe të gjitha kombet e tjera në rajon kanë një tendencë, e cila është për të jetuar në një mjedis të vetëm, të drejtë dhe të begatë edhe në nivele lokale dhe rajonale, transmeton lajmi.net.
Por sipas tij, kjo është është dëshira që të tejkalohen kufijtë shtetër, ku liderët e rajonit po punojnë që vendet e tyre të anëtarësohen në BE.
“Kosova është një shtet i pavarur, multietnik dhe laik, dhe sa më shpejt që Serbia të njohë Kosovën, do të ketë më pak polemika dhe diskutime në lidhje me çështje të ndjeshme nga e kaluara”.
Duke folur për vizitën e tij në Beograd, Hoxhaj ka thënë se është i kënaqur që ka qenë atje, pas 25 vjetësh. “Kjo tregon qartë se sa e vështirë është rruga për të kapërcyer dallimet tona dhe vështirësitë në komunikim dhe mirëkuptim të ndërsjellë”.
“Prania ime këtu është rezultati i vërtetë i dialogut që u zhvillua në një nivel të lartë për normalizimin e marrëdhënieve ndërmjet Kosovës dhe Serbisë, dhe ne presim që i njëjti format i takimit do të mbahet në Prishtinë”.
“Tre vjet më parë, kjo vizitë ishte e paimagjinueshme, dhe prania e Ministrit të Punëve të Jashtme dëshmon për sovranitetin e Kosovës dhe se ai është trajtuar në mënyrë të barabartë në dimensionin rajonal dhe ndërkombëtar. Si ministër i jashtëm, unë jam një avokat dhe promotor i dialogut si instrument kryesor për marrëdhëniet e mira fqinjësore”, ka thënë Hoxhaj.
Ndërsa i pyetur për vizitën e Ramës në Beodrad, Hoxhaj ka thënë se ekziston një nevojë e madhe për të rritur nivelin e marrëdhënieve dypalëshe në një nivel të lartë në të gjitha vendet e Ballkanit Perëndimor, përfshirë Serbinë dhe Shqipërinë.
“Prandaj Kosova inkurajon dhe mbështet këtë vizitë. Ne besojmë se ajo do të konfirmojë se rajoni ynë është në rrugën e duhur dhe se ne jemi në gjendje për të arritur marrëdhënie normale, pa pasur nevojë për të përmbushur vetëm margjinat e forumeve rajonale dhe ndërkombëtare”. (lajmi.net)
als_Latn als_Latn als_Latn als_Latn als_Latn als_Latn als_Latn als_Latn als_Latn